《河传·棹举》
五代·顾敻

棹举，舟去，波光渺渺，不知何处？岸花汀草共依依，雨微，鹧鸪相逐飞。
天涯离恨江声咽，啼猿切，此意向谁说？倚兰桡，独无聊，魂消，小炉香欲焦。

作者简介：［约公元九二八年前后在世］字、里、生卒年均无考，约后唐明宗天成中前后在世前蜀王建通正时，（公元九一六年）以小臣给事内庭。久之，擢茂州刺史。后蜀建国，敻又事孟知祥，累官至太尉。性好诙谐，仁前蜀时，见武官多拳勇之夫，遂作武举谍以讥刺他们，一时传笑。敻工词，作风间似温庭筠，今存五十五首（见花间集及唐五代词）。